Baršć

Baršć ( Forst) jo wokrejsne město we wokrejsu Sprjewja-Nysa w Bramborskej pśi Nysy njepósrědnje pśi pólskej granicy. 

 Měsćańske źěle 

Měsćańske źěle Baršća: 

 Chójna (Keune) 
 Domašojce (Domsdorf) 
 Nosydłojce (Noßdorf) 
 Wiłow (Eulo) 

Wejsne źěle Baršća:

 Bórow (Bohrau) 
 Glinsk (Naundorf) 
 Jamne (Groß Jamno) 
 Małe Bóžemysle (Klein Bademeusel) 
 Małe Jamne (Klein Jamno) 
 Małksa (Mulknitz) 
 Rjasnik (Briesnig)
 Rogow (Horno)
 Wjelike Bóžemysle (Groß Bademeusel) 
 Zakrjow (Sacro)

 Wobchad 

Pśizamknjenje k drogowej seśi

Baršć lažy pśi zwězkowej droze 30px a awtowej droze 30px ca. 35 km na pódzajtšu wót Chóśebuza.

Pśizamknjenje k zeleznicowej seśi

Baršć lažy pśi zeleznicowej cerje Chósebuž-Żary. Cera mjazy Chóśebuzom a Baršćom pósłužujo ODEG ze swójeju liniju OE 46. Mjazy Baršćom a Żarami jězdźe śěgi linije RB93 Pólskich statnych zeleznicow (PKP). Mimo togo jězdźi raz na źeń śěgowy pór Eurocity mjazy Hamburg a Krakow. ICE njejězdźi na toś tej cerje.

Wobchadne stawizny


Baršć teke lažy pśi historskej dolnołužyskej cerje Gubin–Baršć a pśi cerje Běła Wóda–Baršć.

Mjazy 1893 a 1965 jo była Baršćańska měsćańska zeleznica w měsće Baršć, mała wuskokólejata zeleznica, kótaruž głownje industrijne zawody su wužyli. W luźe jo se groniła Jula abo Carna Jula.

 Nožki 

Kategorija:Sedlišćo w Dolnej Łužycy
Kategorija:Sedlišćo w serbskem sedleńskem rumje
Kategorija:Město w Bramborskej
Kategorija:Gmejna w Bramborskej